इसी तरह पंचसितारा परवरिश की छतरी तले शोणित की इंटर तक की राजसी पढ़ाई पूरी हो गयी। अब उसके सामने आई.आई.टी. की प्रवेश परीक्षा में सफल होने का लक्ष्य रख दिया गया। पिता ने अपनी सीख की गठरी खोलते हुए कहा, ''लाखों बच्चे इस प्रवेश परीक्षा में बैठते हैं, जिनमें सिर्फ पाँच-छह हजार बच्चे सफल हो पाते हैं। ये वे बच्चे होते हैं जो इसकी तैयारी में खुद को झोंक देते हैं। ईमानदारी से जो जितना ज्यादा मेहनत करता है उसे उतना अच्छा रैंक मिलता है। तुम्हें जहां जिस कोचिंग इंस्टीट्यूट से जितना कोचिंग लेना है, हमारी ओर से खुली छूट है, तुम लग जाओ।ÓÓ